Flatbush

Flatbush on kaupunginosa keski-Brooklynissa, New Yorkissa Yhdysvalloissa. Flatbushin asukasluku oli 105 804 vuonna 2010.Table PL-P5 NTA: Total Population and Persons Per Acre - New York City Neighborhood Tabulation Areas*, 2010. Population Division - New York City Department of City Planning, helmikuu 2012. Viitattu 29.4.2022.

Flatbush on ollut etenkin Länsi-Intiasta tulleiden maahanmuuttajien suosima asutuskeskus, ja 1980-luvulta lähtien Flatbush on saanut maahanmuuttajia myös Etelä-Aasiasta ja Afrikasta. Haitilaiset ovat Flatbushin suurin etninen ryhmä. Flatbushissa asuvat maahanmuuttajien lisäksi amerikanitalialaisia, afroamerikkalaisia ja amerikanjuutalaisia. Flatbush oli 1600-luvulla Brooklynin alueen yksi kuudesta alkuperäisestä maatalouskaupungista, jotka yhdistettiin vuonna 1683 yhtenäiseksi piirikunnaksi. Vuonna 1834 Brooklynista tuli itsenäinen kaupunki ja vuonna 1898 Brooklyn yhdistettiin New Yorkiin.

Flatbushin asukkaat kuuluvat lähinnä työväenluokkaan, mutta kaupunginosassa on myös keskiluokkalaisten ja varakkaiden ihmisten asutusta. Kaupunginosassa on paljon karibialaisia, kiinalaisia, meksikolaisia, aasialaisia ja afrikkalaisia ravintoloita. Flatbushissa sijaitsee Erasmus Hall High School, joka on yksi New Yorkin vanhimmista high schooleista.

 Tunnettuja asukkaita 

 Michael Badalucco
 Joey Badass
 Neil Diamond

 Susan Hayward
 Barbra Streisand

 Lähteet 

Aiheesta muualla
 Flatbushin historia 

Luokka:Brooklyn